als_Latn dik_Latn lim_Latn
Autoritetet turke sot dhanë urdhër për arrestimin e 60 personave, në mesin e të cilëve ka edhe pilotë, në suaza të hetimit kundër të ashtuquajturës organizatë terroriste FETO të klerikut islamik Fetullah Gylen, kumtoi televizioni turk Si-En-En-Turk.
Prokuroria në qytetin Konja, në Turqinë qendrore, dha urdhër për arrestimin e 60 pjesëtarëve të forcave ajrore ushtarake turke nga 19 qarqe.
Ekipet policore tashmë kanë ndërmarrë aksione të sinkronizuara për arrestimin e të dyshuarve.
Ndërkohë, herët në mëngjes ishin liferuar informacione për një valë të spastrimeve në vend, njofton DPA.
als_Latn als_Latn als_Latn als_Latn